VS002629
Datum: 2010-12-22T01:00:00.000+01:00
datum_sodbe_i_stopnje: 2012-09-27T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe hrbtenice in reber in njihove posledice - poškodbe prsne in trebušne votline in njihove posledice - izguba okončin in drugih organov in njihove posledice - poškodbe kože in njihove posledice
fischer: hudi primeri
odskodnina: 51.500 EUR
opombe: II Ips 147/2014 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Rudar; po nesreči je bil premeščen na lažje delovno mesto.

## Škodni dogodek

Nesreča pri delu - naj je padel del loka jeklenega ločnega podporja.

## Poškodba

Udarnina trebuha z raztrganino vranice, raztrganina in udarnina leve ledvice, zlom 11. rebra levo, številne odrgnine po levi rami. 7 mesecev nesposoben za delo.

## Telesne bolečine

17.000 EUR Stalne hude telesne bolečine - 9 dni, občasne hude telesne bolečine - 5 dni kumulativno, občasne lahke telesne bolečine - trpi še vedno ob spremembi vremena in preutrujenosti mišic.

#### Hospitalizacija

23 dni, od tega 3 dni na intenzivni negi; 1 operacija v splošni anesteziji.

#### Ambulantno zdravljenje

9x pregled pri kirurgu, psihiatru in splošnem zdravniku.

#### Rehabilitacija

14 dni fizioterapije.

#### Nevšečnosti med zdravljenjem

Infuzija, 2 dni ni mogel vstajati iz postelje, 2 dni vpeljana cevka za odvod urina, ETG in CT 9x, transflizija, jemanje antibiotikov (9 dni), 3 dni povišane temperature, 2 meseca težave pri dihanju, pol leta ni smel dvigovati bremen, se pripogibati in počepati; jemanje antidepresivov, anksiolitikov in uspaval.

## Strah

2.500 EUR Zelo hud primarni strah - nekaj minuti; sekundarni strah - intenziven 1 mesec, dokler ni izvedel, da poškodovane ledvice ne bo treba odstraniti. Zmeren strah za izid zdravljenja - 6 mesecev.

## Zmanjšanje življenjske aktivnosti

30.000 EUR Huda imunska manjvrednost zaradi izgube vranice, oslabljena čvrstost trebušne stene, posttravmatska stresna motna (močne more, umik iz socialnih stikov, doživljanje tesnobe). Več kot 9 mesecev izgubljena spolna sla, pride lahko do motenj delovanja črevesja, zaradi brazgotin v trebušni votlini, katerih lokacije pa ni mogoče natančno ugotoviti. Ne more več lopatati, opustil je borilne veščine, snowboarding; ne sme v tropske kraje, redno se mora cepiti, ob vsaki povišani temperaturi mora jemati antibiotike; zaradi možne okužbe ne sme biti blizu domačih, kadar so le ti oboleli, prav tako ne blizu nekaterih vrst živali.

## Skaženost

2.000 EUR Brazgotina 10 cm dolga in za prst široka na trebuhu, dobro vidna, nesimetričen trebuh zaradi odstranjene vranice, kar je vse vidno kadar ne nosi majice. Doživlja neugodje, zadrego, se skriva za oblačili in je nesproščen zaradi mogočih odzivov ljudi.

---

OZ člen 179